cyanic-selkie/wikianc huggingface dataset:
Bruno Bettelheim
Vivo
Bruno Bettelheim estis filo de juda familio, kiu en Vieno posedis etan lignosegejon. Jam kiel dekkvarjarulo li forte interesiĝis pri Psikoanalizo kaj ofte partoprenis en eventoj, kie prelegis kaj diskutis Sigmund Freud. En la universitato de Vieno li studis germanistikon, historion de arto kaj filozofion. Li ne rajtis disertacii pri psikoanaliza temo, do anstataŭe finis sian studadon per disertacio pri la filozofo Immanuel Kant. Ankoraŭ samjare Bruno Bettelheim kiel judo kaj psikoanalizisto malliberiĝis en la naziaj koncentrejoj Dachau en Bavario kaj Buchenwald en Turingio. En la koncentrejo Buchenwald li amikiĝis kun Ernst Federn – filo de la konata viena psikoanalizisto Paul Federn. Kune ili kiel preterviviga strategio evoluigis la bazon de "psikologio de teroro". Post 11 monatoj da sufero en la du naziaj koncentrejoj pro forta interveno de usonaj subtenantoj (inter alie la edzino de la prezidento Theodore Roosevelt) li rajtis dum 1939 elmigri al Usono kaj tiumaniere reliberiĝis. Siajn spertojn kun ekstremaj situacioj en la du naziaj koncentrejoj li analizis dum 1943 en sia eseo Individual and Mass Behavior en Extreme Situations ("individua kaj amasa konduko en ekstremaj situacioj"), kiu germanlingve publikiĝis en lia libro Aufstand gegen la Masse ("ribelo kontraŭ la amaso").
En Usono Bruno Bettelheim unue estis seplora asistanto en la universitato de Ĉikago. Dum 1944 li iĝis gvidanto de lernejo por psika flegindaj infanoj, kaj asista profesoro por psikologio, pedagogio kaj psikiatrio de infanoj kaj adoleskuloj. Inter liaj fokusoj estis la terapio de aŭtismaj infanoj. Ekde la jaro 1952 ĝis sia emeritiĝo dum 1973 li estis ordinara profesoro.
Dum la jaro 1976 aperis aparte konata libro de li, en kiu li psikoanalize interpretis la tradiciajn fabelojn de la fratoj Grimm: la libro angle aperis sub la titolo The Uses of Enchantment: The Meaning and Importance of Fairy Tales ("la uzoj de prisorĉo: la signifo kaj graveco de fabeloj"), germane sub la titolo Kinder brauchen Märchen ("infanoj bezonas fabelojn"). Malgraŭ multaj kruelaj elementoj en ili, li opiniis tiujn fabelojn tre favoraj por la psika evoluo de infanoj, ĉar ili ebligas komprenon de multaj bazaj interhomaj rilatoj, diferencigas inter la principoj de persona emo kaj socia respondeco, kaj plej grave ĉar ili kutime finiĝas bone. Tiurilate li pli kritike prijuĝis la fabelojn de la dano Hans Christian Andersen, al kiuj ofte mankas tiu pozitia perspektivo.
La verkoj de Bruno Bettelheim karakteriziĝas per pledo por humeneco kaj kompreno. Li en Eŭropo samkiel en Usono dum multaj jardekoj konsideriĝis morala kaj faka aŭtoritato pri la eduko de infanoj.
Dum la jaro 1990, ses jarojn post la morto de lia dua edzino Trude, li memmortigis post sufero je apopleksio. Postvivas lin liaj tri plenkreskaj infanoj.
Monografioj
germane: Liebe allein genügt nicht: Die Erziehung emotional gestörter Kinder, ISBN 3-608-95776-6 germane: Symbolische Wunden: Pubertätsriten und der Neid des Mannes, ISBN 3-596-27322-6 germane: So können sie nicht leben: Die Rehabilitierung emotional gestörter Kinder, ISBN 3-608-94270-X germane: ''Aufstand gegen die Masse. Die Chance des Individuums in der modernen Gesellschaft'', 1980, ISBN 3-596-42217-5 germane: Gespräche mit Müttern, ISBN 3-492-10155-0 germane: ''Die Geburt des Selbst. The Empty Fortress. Erfolgreiche Therapie autistischer Kinder'', ISBN 3-596-42247-7 germane: ''Die Kinder der Zukunft. Gemeinschaftserziehung als Weg einer neuen Pädagogik.'', ISBN 3-423-00888-1 germane: Der Weg aus dem Labyrinth: leben lernen als Therapie, ISBN 3-423-15051-3 germane: Kinder brauchen Märchen, ISBN 3-423-08495-2 germane: ''Erziehung zum Überleben. Zur Psychologie der Extremsituation'', 1982, ISBN 3-423-15056-4 germane: Kinder brauchen Bücher: Lesen lernen durch Faszination, ISBN 3-423-35026-1 germane: Freud und die Seele des Menschen, ISBN 3-423-15026-2 germane: Ein Leben für Kinder Erziehung in unserer Zeit, ISBN 3-407-22021-9 germane: Liebe als Therapie: Gespräche über das Seelenleben des Kindes, 1989, ISBN 3-492-10257-3 germane: Themen meines Lebens: Essays über Psychoanalyse, Kindererziehung und das jüdische Schicksal , ISBN 3-423-35062-8
Jost Hermand
Jost Hermand (11-a de Aprilo 1930 en Kassel - 9-a de oktobro 2021) estis germana profesoro pri literaturscienco kaj kulturhistorio.
Ekde 1950 li studis literaturon, filozofion, historion kaj artohistorio en Marburgo. En 1958 li estis profesoro en Usono, nome en la Universitato de Viskonsino en Madisono. Ekde 2003 li estis honora profesoro en la Humboldt-Universitato de Berlino. Krome li laboris kiel invitita profesoro en tre diversaj universitatoj.
Lia teksto "Breĥto kiel instruisto de "senburĝeco"" aperis en Esperanto en la libro Berto Breĥto kaj la komunismo.
Vesilinna (Jyväskylä)
Vesilinna estas akvo- kaj vidoturo en Jyväskylä sur monteto Harju. Ĝin planis Olavi Kivimaa, kiu estis tiam urba arkitekto de Jyväskylä. Vesilinna pretiĝis en 1953. La alteco de la turo estas 34 m. En Vesilinna estas ankaŭ restoracio Vesilinna.
16211 Samirsur
16211 Samirsur estas asteroido de la asteroida zono malkovrita la dum la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Samir Sur, finalisto en 2002 de la Intel Science Talent Search, scienca konkurso por lernantoj en lasta jaro de mezlernejo. Samir estis lernanto ĉe la Roxbury Latin School de West Roxbury, Masaĉuseco, Usono.
Lata Mangeshkar
Lata Mangeshkar (naskiĝis la en Indore, Madhja-Pradeŝo, mortis la  en Mumbajo) estis barata kantistino kaj kantaŭtoro. Ŝi estis konata kiel "la najtingalo de Barato".
Ŝi kantis en almenaŭ 20 lingvoj, sed ĉefe en la hinda kaj la marata.
Lata Mangeshkar dum periodo de 75 jaroj registris dekojn de miloj da kantoj (la ciferoj varias inter proksimume 30 000 kaj 50 000). Ŝi estas reludigkantisto kaj la muziko estas utiligita en barataj filmoj, kie la kantistoj estas la veraj steluloj.
(18620) 1998 DS10
(18620) 1998 DS10 estas marsrenkonta asteroido malkovrita la en la kadro de la programo Near Earth Asteroid Tracking (NEAT) elde la stacio de Maui de la reto GEODSS de la United States Air Force sur la monto Haleakalā, en la havaja insulo Maui (Usono).
Lata Mangeshkar
En 2001 ŝi ricevis la premion Bharat Ratna (Juvelo de Barato), la plej alta civila distingo de Barato. En 2007 Francio donis al ŝi la Légion d'Honneur (Honoran Legion).
Batalo de la oraj spronoj
La Batalo de la oraj spronoj ( Guldensporenslag) okazis en la batalkampo Groeninghe proksime de Kortrejko la inter la armeoj de la Graflando Flandrio kaj Francio.
La flandroj gajnis de la francoj. La gajno de la popolo kontraŭ potenca armeo havis sociajn efikojn en tuta Eŭropo.
La Flandra Regiono elektis la 11an de julio kiel la nacian festotagon.
Listo de asteroidoj (27001–28000)
Jen la listo de la asteroidoj kun numeroj 27001 al 28000.
La asteroidoj ricevas numeron nur kiam ilia orbito estas konfirmita ; tio, kio povas okazi tre longtempe post ilia malkovro. La numera ordo tute ne kongruas kun la dato de la malkovro.
Krom numeron, kelkaj el la asteroidoj ricevis nomon ; plejparte el la aliaj asteroidoj havas nenian menciindecon.
Ilus Vay
Ilus VAY [iluŝ vaj], laŭ hungarlingve kutima nomordo Vay Ilus estis hungara aktorino, voĉoaktoro.
Ilus Vay naskiĝis, kiel Horváth Ilona la  1923 en Budapeŝto - mortis la  2008 en Budapeŝto.
Teatra kaj Filma Altlernejo laŭ hungarlingve kutima nomordo
Biografio
Ilus Vay frekventis aktoran lernejon en Budapeŝto, poste ŝi komencis sian aktoran karieron en 1938 en la sama urbo. Baldaŭe ŝi apartenis al diversaj teatroj (ankaŭ en migraj teatroj). Ŝi dufoje edziniĝis kaj ŝi naskis filon. Dum la revolucio en 1956 ŝi faris paroladon, tial poste ŝi devis labori en cirko kaj ŝi neniam ricevis premion. Inter 1981–1991 ŝi apartenis al Teatro Thália (Budapeŝto). Ŝia voĉo ofte estis aŭdata en Hungara Radio. Foje ŝi imitis eĉ Yma Sumac-on. Ŝi mortis sin.
Ŝiaj roloj (elekto)
En 2006 ŝi verkis libron.
Pacifika nordokcidento
La Pacifika nordokcidento estas regiono de okcidenta Nordameriko. Okcidente kuŝas la Pacifika Oceano. La regionolimoj ne tre klaras, sed oni ofte opinias ke ĉi regiono ĉesas ĉe la Roka Montaro kaj Idaho oriente, Norda Kalifornio malnorde, kaj laŭopinie eĉ daŭras norde ĝis Alasko kaj Jukono. La tuta regiono havas preskaŭ same dialekton kaj veteron.
Ĝis preskaŭ la 1940 dekjaro, la pli centra regiono havis sian propran lingveton kiu oftege uziĝis de preskaŭ ĉiuj loĝantoj, kiel vera lingvo (aŭ, se solaj vortoj angle, kiel slango). Ĉi lingveto nomiĝis la ĉinuka lingveto, kaj ankoraŭ nuntempe restas en loknomoj, kompaninomoj, lernejumoj, festonomoj, vendataj nomoj ktp. La lingveto estis speciala lingvo kun sia propra gramatiko kaj vortoj, sed preskaŭ mortiĝis de la perforta formoviĝo de la indiĝenanoj kaj la dua militego (inter aliaj aferoj, la registaro premis ke la lingveto estis nur »anglaĉo« kaj oni devis ne paroli ĝin; samkiele ol diversaj ĉinaj lingvoj traktiĝas ĉinlande, ekzemple.)
Ĉar la indiĝenanoj foriĝis tre malfrue ol aliaj regionoj, pli restaĵoj (arto, kulturo ktp) ekzistas kompare. La ĉinuka lingveto ankoraŭ uziĝas nuntempe, sed ege malplie ol antaŭtempe.
La plej grandaj urbegejoj estas Seattle/Tacoma en Vaŝingtonio, kun milionoj da loĝantoj; Vankuvero en Brita Kolumbio, kun 2.4 milionoj da loĝantoj; kaj Portlando en Oregono, kun  milionoj da loĝantoj. Plejparte en Oregono estas la kvarparolantoj de la ĉinuka lingveto.
Villers-Saint-Sépulcre (stacidomo)
Villers-Saint-Sépulcre estas franca stacidomo sur linio -, situanta en  Villers-Saint-Sépulcre, en departemento , regiono Hauts-de-France.
Temas pri stacidomo de Société nationale des chemins de fer français (SNCF), priservata de trajnoj Hauts-de-France.
Ĝi situas ĉe kilometra punkto (PK) de la linio Creil - Beauvais (316000).
14574 Payette
14574 Payette estas asteroido de la asteroida zono, malkovrita la en la kadro de la kampanjo Spacewatch elde la Nacia Observatorio de Kitt Peak, proksime de Tucson (Arizono, Usono).
Nomo
Ĝi estis nomita en honoro de la kanada kosmonaŭtino Julie Payette, anino de la korpo de kanadaj kosmonaŭto de 1992, kiu flugis en la misio STS-96 de la kosmopramo. Ŝi laboris pri robotiko por la kosmonaŭta oficejo de la NASA.
Liĥobori (Centra ringo de Moskvo)
Liĥobori (Лихоборы) estas stacio de la Metroo de Moskvo sur Centra ringo de Moskvo, ĝi situas inter la stacioj ' kaj ' en Moskvo. Ĝi estis malfermita la.
Prakovce
Prakovce (hungare Prakfalva germane Prakendorf) estas vilaĝo kaj municipo en Slovakio.
Situo
Prakovce situas laŭ rojo, laŭ traira flankovojo, laŭ fervojo Brezno-Gelnica. La lasta urbo troviĝas je 5 km.
Historio
La unua mencio okazis pri la vilaĝo en 1368 en latina formo "Villa Prakonis". La unuaj loĝantoj estis germanoj. En la 16-a jarcento la loko iĝis metalurgia centro. En 1787 loĝis tie 282 vilaĝanoj en 47 domoj. En 1910 laŭ la popolnombrado vivis en Prakfalva 632 homoj, (slovakoj en majoritato, germanoj en minoritato). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Gelnica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Prakovce 3415 homoj, (3241 slovakoj).
Ernst Federn
Ernst FEDERN (n. la 26-an de aŭgusto 1914 en Vieno; m. 24-an de junio 2007 same en Vieno) estis pioniro der la psikoanaliza analizo de la pretervivo kiel viktimo en naziaj koncentrejoj, de la psikoanaliza pedagogio kaj de la psikoterapio kaj socia akompano de krimuloj en malliberejoj.
Ernst Federn estis filo de la konata viena psikoanalizisto Paul Federn. Li mem forte engaĝiĝis socie, estis trockiista komunisto kaj dum la jaro 1938 estis malliberigita en la nazia koncentrejo Buchenwald en Turingio, kie li restis, suferis sed pretervivis ĝis la liberigo de la koncentrejanoj fare de usona armeo dum aprilo 1945. En la koncentrejo li kiel aliaj trockiistoj komence suferis, krom de la naziaj gardistoj, de aliaj komunistaj malliberigitoj, kiuj estis senhezitaj subtenantoj de Josif Stalin kaj konsideris la anojn de Lev Trockij kiel siaj plej ardaj malamikoj. Poste li kiel psikoanalizisto ekrespektiĝis ankaŭ de tiuj malliberulaj malamikoj. Dum pluraj monatoj de la jaro 1939 la psikoanalizisto Bruno Bettelheim estis kune malliberigita en Buchenwald kaj la du terapiistoj interamikiĝis. Kune ili kiel preterviviga strategio evoluigis la bazon de "psikologio de teroro". Post la liberigo dum aprilo 1945, Ernst Federn decidis ne reveni al Aŭstrio, kiu grandparte estis okupita de la Ruĝa Armeo de Sovetunio. Anstataŭe li elmigris unue al Bruselo, kie li daŭrigis sian politikan engaĝiĝon, kaj poste al Usono. Liaj publikaĵoj pri la "psikologio de teroro" kaj pri la protokoloj de ĉiumerkredaj konferencoj de grupo ĉirkaŭ Sigmund Freud, kiu ekde 1902 estis kunveninta en Vieno, en la usona socio de la 1950-aj jaroj karakterizita per kontraŭkomunismo kaj simpla prezento de la Malvarma Milito komence vekis nur malmultan intereson. Nur iom post iom, kaj aparte en Eŭropo, plikonatiĝis ilia graveco. Dum 1972 Ernst Federn je invito de Bruno Kreisky revenis al Aŭstrio kaj de tiam kiel psikoterepiisto aparte engaĝiĝis pri la reformo de malliberigo de krimuloj.
Koperniki
Koperniki (ĝis 1945 Köppernig, Köppernick) estas vilaĝo en la administra komunumo Nysa, ene de Distrikto Nysa, Opola Provinco, en sudokcidenta Pollando.
Ĝi kuŝas proksimume je 9 km sudokcidente de Nysa kaj je 55 km sudokcidente de la regiona ĉefurbo Opole.
La setlejo estis unuafoje menciita en 1272. Ĝi estis la praula vilaĝo de Nikolao Koperniko (naske Nicklas Koppernigk).
Juh
Juh estas urboparto de Košice en Slovakio, en Regiono Košice.
Situo
Juh situas pli suden, ol urbocentro de Košice.
Historio
Ĝis Traktato de Trianon la loko apartenis al Hungara reĝlando, al Abaúj-Torna, al distrikto de Košice, eĉ al urbo Košice, poste al Ĉeĥoslovakio, fine ekde 1993 al Slovakio. Inter 1938-1945 ĝi rehungariĝis laŭ la unua Arbitracio de Vieno, kiel parto de Kassa.
Rama Setu
Rama Setu estas ĉeno de kalkoŝtonaj sablejoj, inter la insulo Pamban, konata ankaŭ kiel Ramesŭaram, ĉe la sudorienta marbordo de Tamilnado, Barato, kaj la insulo Mannar, ĉe la nordokcidenta marbordo de Srilanko. Geologia pruvaro sugestas, ke tiu terkolo estas iama terkonekto inter Barato kaj Srilanko.
La terkolo estas 48 km longa kaj separas la akvojn de la Golfo de Mannar (sudokcidente) el tiuj de la Palka Markolo (nordoriente). Kelkaj el la regionoj estas sekaj, kaj la maro en la areo rare superas 1 m de profundo, tiel malhelpante navigadon. Ĝi estis trapasebla perpiede ĝis la 15a jarcento kiam la ŝtormoj profundigis la kanalon. La registroj de la templo Rameŝŭaram diras, ke Rama Setu estis tute super marnivelo ĝis ĝi rompiĝis pro ciklono en 1480.
10577 Jihčesmuzeum
Nomo
Ĝi ricevis la nomon de la Jihočeské muzeum (Sudbohemia Muzeo) establita en České Budějovice en 1877. Tiu muzeo estas konata pro ĝiaj naturhistoriaj, artaj, historiaj kaj arkeologiaj kolektoj, inklude moldavitojn, vitrojn kaj muzeon pri ĉevaltira tramo. Ĝi havas gravajn kulturan kaj sciencan rolojn.
Lazura muŝkaptulo
La Lazura muŝkaptulo aŭ Marblua muŝkaptulo (Eumyias thalassina) estas birdo de la familio de Muŝkaptuledoj kaj de la genro de Eumyias kiu enhavas tre bluajn speciojn ĉefe en la supraj partoj. Tiu estas indiĝena de la Hindia subkontinento, ĉefe en Malsupra Himalajo.
Ĝi nomiĝas tiele pro sia distinga nuanco lazura kiel la mara bluo, kion montras ankaŭ la latina scienca nomo kie thalassina elprenas la radikon el la antikva greka signife “maro”. Krom la ĝenerale brilblua koloro tiu specio havas mallarĝan nigrecan makulon inter la okuloj kaj la bekobazo (ankaŭ la beko estas nigra, same kiel la kruroj). Masklaj plenkreskuloj estas ege bluaj (tre brilhelaj ĉefe ĉe kapo kaj brusto) en ĉiuj areoj de la korpo, escepte la nigra okulmakulo kaj la griza subpugo. Inaj plenkreskuloj kaj nematuruloj estas pli helbluaj.
Ili estas interesaj inter muŝkaptuledoj ankaŭ ĉar ili manĝas super la nivelo de la kanopeo kaj ripozas sur elektraj kabloj aŭ videble sur arbopintoj.
Tiu orientalisa specio estis iam lokata en la genro Muscicapa kaj oni sugestis, ke ĝi estas pli proksima al la muŝkaptuledoj de la genro Niltava.
Regno de Pollando
Regno de Pollando (Pole Królestwo Polskie, Latine Regnum Poloniae) estis la nomo de Pollando el 1000/1025 al 1795:
Näsinneula
Näsinneula estas vidturo en Tampere. Ĝi estas la plej alta konstruaĵo en Finnlando. Ĝia tegmenta alteco estas	134,5, kaj kun anteno Näsinneula estas 168 m alta. Ĝi estis inaŭgurita en 1971. En Näsinneula estas ankaŭ restoracio, kaj la tura parto kun restoracio turnas.
Dornburg
Dornburg havas diversajn signifojn:
Birtin (Vadu Crișului)
Loĝantaro
En 1910 ĝi nombris 452 loĝantojn (rumanoj, hungaroj), en 1992 411 (rumanoj).
Historio
Ĝi estis unue menciita skribe en 1213. Ĝiaj unuaj loĝantoj estis slavoj. Je la fino de la 16-a jarcento estis loĝita plejparte de hungaroj. Dum la turka submetiĝo ĝi senpopoliĝis. Ĝis 1919 kaj inter 1939 kaj 1944 Bertény apartenis al Hungario (Bihar).
Protoplasmo
Protoplasmo estas historia biologia termino por la substanco, el kiu konsistas ĉiu vivanta ĉelo. La vorto nun ne plu uzatas en modernaj biologiaj tekstoj, kaj en sia historio estis difinita diversmaniere. Enkondukis ĝin en 1839 la ĉeĥa fiziologo Jan Evangelista Purkyně.
Negreni (Ciucea)
Negreni [negrenj] (hungare Körösfeketetó) estas vilaĝo en Rumanio sud-nordokcidente de Huedin. En 1910 ĝi nombris 2 296 loĝantojn (rumanoj), en 1992 1 999. Ĝia unua skriba mencio estis en 1406. Ĝis 1919 kaj inter 1940 kaj 1944 ĝi apartenis al Hungario (Bihar vármegye).
Administre Negreni ĝis 2002 apartenis al la komunumo Ciucea; tiam ĝi iĝis aparta komunumo per la leĝo 492/2002. Al ĝi apartenas ankaŭ la vilaĝoj Bucea kaj Prelucele.
Veščica (Razkrižje)
Veščica, hungare Végfalva estas malgranda vilaĝo en Slovenio en provinco Štajerska, en statistika regiono Pomurske, en Občina Razkrižje, en Intermurejo.
Situo
Veščica situas sur deklivoj, laŭ rojo inter Muro (rivero) kaj Kroatio.
Historio
Ĝis fine de la 1-a mondmilito la vilaĝo apartenis al Hungara reĝlando, al Zala (reĝa departemento), al distrikto de Csákvár, poste al Reĝlando de serboj, kroatoj kaj slovenoj, ekde 1929 al Jugoslavio. En 1941 la germana armeo senbatale okupis la komunumon kaj post 10 tagoj transdonis ĝin al Hungario. Ĝis 1945 tio estis parto de Hungario, ekde 1991 de Slovenio. Ĝis la 2-a mondmilito la vilaĝo suferis pro la oftaj inundoj, poste Muro (rivero) ricevis digojn.
Breteuil
Breteuil povas referenci al:
Lokoj
Breteuil estas nomo de du komunumoj en Francio:
Villers-Saint-Sépulcre
Villers-Saint-Sépulcre estas franca situanta en departemento, regiono Hauts-de-France.
Ĝiaj loĝantoj nomiĝas Villersois.
267 Tirza
267 Tirza estas granda malhela asteroido de la ĉefa asteroida zono.
Malkovro
Ĝi estis la unua asteroido malkovrita de la franca astronomo Auguste Charlois, elde la observatorio de Nico la.
Nomo
Ĝi ricevis la nomon de unu urbo Tirzah de la antikva Izraela reĝlando, menciita en la malnova testamento.
Arbaroj de Sunda Lando sur Kerangas
La arbaroj de Sunda Lando sur kerangas estas speciala tipo de la biomo tropikaj kaj subtropikaj humidaj foliarbaroj, kiuj troviĝas en Borneo, insulo partigita inter Brunejo, Indonezio kaj Malajzio. Tiu tipo de arbaroj konstituas tersupraĵan ekoregionon el la sundalanda-filipina ekoprovinco de la orientalisa ekozono laŭ la tipologio de la Monda Natur-Fonduso (WWF), kaj ankaŭ ekzistas en la indoneziaj insuloj de Belitung kaj Bangka, kiuj situas okcidente de Borneo. La ekoregiono situas en Sunda Lando, biodiverseco-riĉaĵejo laŭ la organizaĵo Naturprotekto Internacie.
Priskribo
Angle oni nomas tiaj tropikaj arbaroj heath forests aŭ, laŭvorte tradukite, erikejaj arbaroj. Ili tute ne konsistas el erikacoj sed en iu maniero havas erikejan formon, precipe post troa homa perado.
La vorto kerangas signifas "grundo kie rizo ne povas kreski", kaj originas el la Iban lingvo apartenante al la aŭstronezia lingvaro. Kerangas sinonimas al acidaj sablaj grundoj kiuj rezultas el la siliciaj patrin-rokoj de la areo. Daŭre akve ellavitaj arbaroj sur kerangas estas konataj kiel kerapah arbaroj. Al la sabla grundo de la arbaroj sur kerangas ofte mankas nutraĵaj elementoj; ĝenerale oni akceptas ke azoto estas la elemento kiu pleje mankas en tiuj ĉi arbaroj. Tio kontrastas al multaj aliaj malaltaĵaraj pluvarbaroj kie fosforo estas konsiderata kiel mankanta.
Pli freŝdata hipotezo, proponita far Proctor, estas ke tiuj arbaroj kreskas sur grundoj kiuj estas altgrade acidaj, tiel ke hidrogen-jona veneneco malebligas kreskadon de neadaptitaj specioj.
Flaŭro
La ekoregiono distingiĝas de la ĉirkaŭantaj malaltaĵaraj pluvarbaroj de Borneo rilate al konsisto, strukturo, teksturo kaj koloro. La arbaroj de Sunda Lando sur Kerangas havas malaltan, unuforman kanopeon, kun densa subarbaraĵo kaj riĉa kreskado de muskoj kaj epifitoj.
Multaj arbaj kaj herbaj specioj en la nutraĵ-malriĉaj arbaroj de la ekoregiono estas disvolvintaj nekonvenciajn manierojn por trovi siajn nutraĵajn elementojn. Iuj arbaj specioj (Gymnostoma nobile, ekzemple) uzas rizobiojn ( bakteriojn kiuj fiksas azoton en la grundo ) en siaj radikaj tuberetoj.
Mirmekofitoj, inkluzive de Myrmecodia spp. kaj Hydnophytum spp., estas arbaj specioj kiuj disvolviĝas simbiozajn asociojn kun formikoj por obteni siajn nutraĵajn elementojn. Aliaj plantoj, inkluzive de Nepenthes spp., droseroj (Drosera ssp.), kaj Utricularia ssp., estas karnovoraj, kaptante kaj digestante insektojn.
La ekoregiono estas karakterizata de multaj plantoj de aŭstralazia origino, inkluzive de arboj de la familioj mirtacoj kaj kasuarinacoj kaj la gimnospermoj el la Suda duonsfero : agatido (Agathis), podokarpo (Podocarpus), kaj dakridio Dacrydium.
Monaĥejo Dadivank
Dadivank (armene Դավիվանք) estas armena monaĥejo kiu troviĝas en Montara Karabaĥo (en la provinco Ŝahumjan), en arbarigita loko. La preĝejo de la monaĥa komplekso estis konstruita en 1214.
Laŭ la legendo, Dadi, unu el la disĉiploj de Apostolo Judaso Tadeo (martirigita en Armenio) estas entombigita en tiu ĉi monaĥejo kiu estis fondita fine de la 1-a jarcento. Laŭ tiu sama tradicio Sankta Dadi estas la predikanto de la Evangelio en Arcaĥo. En 2007 arkeologioj trovis lian tombon ĉi tie.
Miklós Miriszlai
Miklós MIRISZLAI [mirislai] estas rumania hungara poeto, grafikisto. Li naskiĝis en Odorheiu Secuiesc la 2-an de majo 1957.
Kariero
Miklós Miriszlai diplomitiĝis en Temeŝvaro en Teknikuniversitato Traian Vuia (1982). Li laboris en Satmaro (1982-88), poste trasnslokiĝis en Hungarujon. Li publikigis de 1978 en Igaz Szó, Ifjúmunkás kaj en aliaj gazetoj.
Carl Spindler
Carl SPINDLER (naskiĝinta la en Berlino, mortinta la  en Köpenick) estis germana entreprenisto kaj komerca konsilisto.
Vivo
Carl Spindler transprenis de la patro Wilhelm Spindler la laventreprenojn W. Spindler en Berlino-Spindlersfeld, antaŭkomunumo de Köpenick nomita por la Spindler-oj. Li ludis gravegan rolon en industriigo, ĉefe en Spindlersfeld mem kaj la najbara zono de Köllnische Vorstadt ĉe la maldekstra riverbordo de Spree.
Spindler apartenis al la progresemaj entreprenistoj en kies fabrikoj bonis la laborkondiĉoj. Por la dungitoj faritis socialaj prizorgsistemoj kaj inter liaj fonditaĵoj kaj donacoj troviĝis ankaŭ la ligna turo Müggelturm sur la Müggel-montoj sudoriente de Köpenick, la Spindler-fontano ĉe la placo Spittelmarkt en la centro de Berlino aŭ la altvaloraj plumbaj vitraloj de la urbodomo de Köpenick. Eĉ la en 1892 inaŭgurita fervojlinio al Spindlersfeld kunfinancitis de Spindler pro publika monrimedmalabundo. Spindler ankaŭ fondis la remistan societon Spindlersfelder Ruderverein kiu estiĝis kiel entreprenaĵo en 1878 partoprenonte sukcesege la unuan regaton remboatan sur Spree-rivero.
Publika engaĝiĝemo
Spindler ankaŭ engaĝiĝis en la starigo de multaj publike uzeblaj ejoj kaj en Köpenick kaj en la turingia kuracloko Bad Tabarz, kie li estis transpreninta la ripozumsidejon someran de lapatro. Kunfondinte la porfremdultrafikan societon Fremdenkomitees li gravege kaj pozitive evoluigis la turismon. Li ankaŭ kunfondis la societon Thüringerwald-Verein (por reklami ĉie por la feriumparadizo Turingia Arbaro) kaj la preĝejkonstruamikaran klubon Tabarzer Kirchenbauvereins (1892).
Pro siaj multaj engaĝiĝoj li iĝis en 1898 honora civitano de la urbo Köpenick. Postmorte liaj filoj transprenis la bonfaran entreprenon. Ĝi tiam havis kvazaŭ monopolon, antaŭ ĉio pro la jam en 1853 enkondukita kemia lavmetodo. Tiun ĉi teknikon la firmao plievoluigis ade.
Carl Spindler entombgitis en familia tombo instigita en 1896 fare de la bofrato Walter Kyllmann; ĝi troviĝas sur la tombejo  St.-Marien- und St.-Nicolai-Friedhof Pankow (situo: aleo II–1a). Lia tombo estas honora tombo oficiale de lau urbo Berlino. Honorŝtono por li ankaŭ ekzistas en la kuracloko Bad Tabarz en la Distrikto Gotha.
Bootzheim
(jen france, origine germane kaj alemane, prononco ) estas komunumo de Francio. Ĝi situas en la departemento Bas-Rhin, en la historia kultura regiono regiono Alzaco kaj la nuna administra regiono Grand Est ("Granda Oriento"). Fine de en la komunumo vivis.
Drage
Drage havas diversajn signifojn:
Birtin (Vața de Jos)
Birtin estas vilaĝo en Rumanio okcident-nordokcidente de Brad. En 1910 ĝi havis 815 loĝantojn (rumanoj, hungaroj, kroatoj), en 1992 343. Ĝia unua skriba mencio estis en 1439. Ĝis 1919 ĝi apartenis al Hungario (Hunyad vármegye). Administre ĝi apartenas al la komunumo Vața de Jos.
Dreetz
Dreetz havas diversajn signifojn:
Ocna Sibiului
Ocna Sibiului [okna sibiuluj] (hungare: Vízakna, germane: Salzburg) (Rumanio) estas urbo en Rumanio nordokcidente de Sibiu.
Loĝantaro
En 1910 ĝi havis 4 048 loĝantojn [rumanoj, hungaroj); en 1992 4 178 (rumanoj, 11,2 % hungaroj).
Historiaj eventoj
Ĝiaj unuaj mencioj skribaj estas en 1262–63, 1291; en 1337 ĝi estis ekleziejo. Ĝis 1919 ĝi apartenis al Hungario, (Alsó-Fehér vármegye). Ĉe la urbo longe ekzistis sal-minejo, de kiu deriviĝas ĝiaj nomoj (Salzburg = sal-kastelo, Ocna = sal-minejo; Vízakna = akvo-minejo). La sala rezervejo tiea havas la formon de elipso kun aksoj de 1,3 kaj 0,6 kilometroj. Pro la engrunda salo ekestis 15 salaj lagoj, kiuj enhavas tiom da salo, ke homa korpo flosas sen naĝa aktivado. La plej granda lago enhavas pli ol 260 gramojn da salo en ĉiu litro; la maksimuma sal-enhavo de la lagoj estas 287 g/l. La kuraca efiko de la sala akvo estis konata jam en la 16-a jarcento. De 1846 la urbo estas kuracloko pro siaj salbanejoj. La 4-an de februaro 1849 la milittrupoj de Jozefo Bem suferis tie gravan malvenkon de habsburga armeo gvidita de A. Puchner.
Šumice
Nomon Šumice havas pluraj municipoj:
…aŭ ankaŭ akva fluanto:
Ilan Ramon
Ilan RAMON (naskiĝis la 20-an de junio 1954; mortis la 1-an de februaro 2003) estis israela astronaŭto, kiu partoprenis la tragikan flugon de la usona kosmopramo Columbia la 16-an de januaro 2003. Re-enirante la atmosferon Columbia kraŝis kaj forbrulis kun ĉiuj 7 astronaŭtoj.
21459 Chrisrussell
21459 Chrisrussell estas asteroido de la asteroida zono malkovrita la en la kadro de la programo Lowell Observatory Near-Earth-Object Search (LONEOS) elde la Stacio Anderson Mesa de la Observatorio Lowell, sud-oriente de Flagstaff (Arizono, Usono).
Ilan Ramon
Ramon kunprenis al la kosmo, kiel simbolon de la Holokaŭsto, desegnon de 16-jara knabo Petr Ginz, "Vidaĵo de la Luno", desegnitan en la koncentrejo Terezín en Ĉeĥio dum la 2-a mondmilito. Petr, mem esperantisto, filo de la eminenta jud-ĉeĥa esperantisto Ota Ginz estis murdita far la nazioj en la koncentrejo Auschwitz.
Nur post la morto de Ilan Ramon publike konatiĝis, ke li estis unu el la ok pilotoj, kiuj en junio 1981 flugis la israelan aeratakon kontraŭ la iraka atomreaktoro Osirak. Ramon estis la plej juna el la ok pilotoj.
Geranila benzoato
Geranila benzoato aŭ C17H22O2 estas kemia kombinaĵo, apartenanta al la funkcia grupo de la esteroj de la benzoata acido kaj geranila alkoholo, Geranila benzoato estas senkolora aŭ flaveca likvaĵo kun agrabla odoro uzata kiel gustigagento kaj odorigagento en la nutrondustrio kaj en la fabrikado de kosmetikaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Geranila benzoato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Geranila benzoato reakcias kun fortaj oksidigagentoj kaj fortaj bazoj.
Paňa
Paňa, hungare Nemespann estas malgranda vilaĝo en Slovakio, en Regiono Nitra, en Distrikto Nitra.
Situo
La vilaĝo situas sur ebenaĵo kaj sur mildaj deklivoj, laŭ traira flankovojo. Nitra (urbo) troviĝas 15 km-ojn for.
Historio
La vilaĝo estis loĝata dum la bronzepoko. La unua mencio pri la loko devenis el 1156 en formo Asgar. Tiu vilaĝo senhomiĝis kaj forgesiĝis. La nuna vilaĝo menciiĝis en 1239 en formo Poonh. Tiam loĝis tie fiŝistoj kaj falkistoj de la reĝo. En 1397 militistoj bruldetruis la vilaĝon, poste husanoj faris damaĝojn. Ekde la 16-a jarcento la turkoj longe suferigis la loĝantojn. En 1910 loĝis tie 714 da homoj, (plejparte hungaroj). Ĝis 1919 la vilaĝo apartenis al Nyitra (reĝa departemento), al distrikto de Nyitra, poste al Ĉeĥoslovakio. Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Tiu vilaĝo situis ĉe la nova landolimo ĉe la hungara flanko. Post la 2-a mondmilito la hungaroj iĝis senrajtaj laŭ Dekretoj de Beneš. En 2001 loĝis tie 295 da homoj, (265 slovakoj, 26 hungaroj).
Famuloj
En la iama Nemespann naskiĝis hungara operkantisto Alajos Bogyó.
Gerd Biermann
Gerd BIERMANN (naskiĝis la 19-an de septembro 1914 en Berlino; mortis la 27-an de decembro 2006 en Brixen (itale Bressanone, en Sudtirolo) estis germana kuracisto, fakulo pri pediatrio kaj psikiatrio de infanoj kaj adoleskuloj, kaj elstara psikoterapiisto. Biermann konsideriĝas pioniro de la psikoanaliza psikoterapio de infanoj kaj de pluraj reformoj favore al infanoj – en infanaj klinikoj samkiel en aliaj institucioj. Li estis kunfonianto kaj unua gvidanto de la "instituo pri psikohigieno" en la urbeto Brühl inter Kolonjo kaj Bonno en okcidenta Germanio. Krome li iniciatis kaj plurjare gvidis "kuracistan akademion por psikoterapio de infanoj kaj adoleskuloj", kiu havas sian sidejon en Munkeno kaj ofertas germanlingvajn seminariojn en suda Germanio, Italio kaj Grekio pri infana psikoterapio por kuracistoj de la fakoj pediatrio kaj psikiatrio de infanoj kaj adoleskuloj. La kuracisto estis kolego interalie de la psikoanalizistino Anna Freud, filino de Sigmund Freud en ties infana kliniko en Londono. Li verkis impresan nombron da germanlingvaj libroj pri infana psikoterapio, kaj ĝis sia morto estis verva luktanto por sociaj reformoj.
Lia ĉefa fokuso estis infana psikoterapio, precipe psikosomatiko. Gerd Biermann starigis psikosomatikajn fakojn en infanaj hospitaloj en Hajdelbergo kaj Hamburgo. Li estis la redaktoro de geranlingva Manlibro por Infana Psikoterapio (en 5 volumoj), pri kiu li verkis plurajn partojn, kaj kiu ankoraŭ estas norma instruilo de analiza infana psikoterapio. Pluraj monografioj, ekzemple pri infana misuzo, infanoj de Ĉernobilo kaj pri la psikologia desegna testo "La sorĉita familio" estis eldonitaj de la pioniro.
Inter liaj studentoj estis la eksa esperantista aktivulo kaj nuna kuracisto kaj psikoterapiisto Thomas Pusch. Krom tiu studento, Biermann havis plurajn pliajn esperantistajn kuracistajn konatulojn en Bulgario, la eksa Sovetunio kaj en Mezeŭropo, sed mem malgraŭ simpatiiĝo ne lernis la lingvon, realisme konsiderante ke ne ekzistas sufiĉe da esperantlingvaj profesiuloj pri infana psikoterapio por sukcese publikigi fakan literaturon en tiu lingvo.
Batalo de Narva (1700)
La Batalo de Narva (en rusa: Битва при Нарве, Bitva pri Narve; en sveda: Slaget vid Narva) en la 30a de Novembro [malnovstile 19a de Novembro] 1700 (20a de Novembro laŭ la sveda transira kalendaro) estis frua batalo en la Granda Nordia Milito. Sveda helparmeo estrita de Karolo la 12-a de Svedio venkis super forto de Rusio kiu estis en sieĝo de Narva (en nuna Estonio) kaj estis tri al kvar fojojn pli granda. Antaŭe, Karolo la 12-a estis deviginta la enton Danio–Norvegio subskribi la Traktaton de Travendal. En la batalo la sveda armeo perdis ĉirkaŭ 1 900 homojn (enkalkulante mortintajn kaj vunditajn), dum la rusoj perdis inter 6 000 kaj 8 000.
Khady Sylla
Khady SYLLA (Dakaro, 27-a de marto 1963-Dakaro, 8-a de oktobro 2013) estas senegalia verkistino. Ŝi studis en Parizo kaj estis instruistino de la germana en la Universitato Cheikh Anta Diop de Dakaro.
Batalo de Narva (1700)
La okazaĵo de Narva ne estis sekvita de pluaj avancoj de la sveda armeo en Rusion; anstataŭe, Karolo la 12-a turnis sin suden por forigi Aŭguston la Fortan el Livonio kaj el Pollando-Litovio. La Caro Petro la Granda de Rusio tamen konkeris la lokon de Narva per dua batalo en 1704.
Eldena
Eldena estas komunumo en Germanio. Ĝi troviĝas en la distrikto Ludwigslust-Parchim de la federacia lando Meklenburgo-Antaŭpomerio, kaj apartenas al la administra komunumaro Amt Grabow. Fine de la komunumo havis  loĝantojn.
Nonadekila benzoato
Nonadekila benzoato aŭ nonadekila fenilmetanato estas organika kombinaĵo apartenanta al la familio de la esteroj, rezultanta el interagado de la benzoata acido kaj 1-nonadekanolo. Nonadekila benzoato estas blanka solidaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. Nonadekila benzoato prezentas benzoatan grupon ligitan al nonadekila grupo. Ĝi konsistas je 26 karbonatomoj, 44 hidrogenatomoj, 2 oksigenatomoj kaj posedas antifungajn kaj antimikrobajn proprecojn.
Repertuaro
Repertoire (lat. repertorium „trovejo“) estas la tuteco de verkoj aŭ prezentaĵoj, kiun artisto, artistogrupo, teatro aŭ alia institucio povas prezenti. Repertuaro estas prezentata laŭ plano.
Muzikistoj kaj aliaj prezentaj artistoj ofte disponas pri ampleksa repertuaro, precipe se ili povas interpreti novajn pecojn ne post pena kaj streĉa studado, sed eble post unuafoja perceptado aŭ helpe de notoj aŭ aliaj modeloj. La repertuaron limigas la disponebla tempo por la enstudado de novaj pecoj kaj la tempoelspezo, kiujn postulas la unuopaj pecoj kaj programeroj. La tempoelspezo rezultas el la postuloj je la perfektigo de la prezentado, sed ankaŭ el la grado de komplikeco de la pecoj mem kaj foje ankaŭ el la danĝereco de la prezentado, ekz. en cirko. La repertuaro de teatro aŭ operejo estas tre limigita, ĉar tie multnombro da artistoj antaŭ kaj malantaŭ la scenejo devas kunludi kun tekniko kaj logistiko, kion oni antaŭe devas ellabori en formon de enscenigo kaj kio ofte ankaŭ postulas altan financan elspezon. Ankaŭ soloartistoj rigardas pecojn, kiujn ili povas prezenti, tamen ne kiel repertuareroj, se la prezentado ne plenumus la pretendojn siajn aŭ de sia publiko. La repertuaro enhavas plejofte nur tiujn programerojn, kiuj aktuale estas elektitaj por prezentado.
En pli vasta senco repertuaro ampleksas ĉiujn metodojn, sciojn aŭ kapablojn, pri kiu persono aŭ institucio disponas ene de difinita kunteksto, aŭ ankaŭ la disponeblaj agadeblecoj.
Komuna entrepreno
Komuna entrepreno (ofte mallongigita KE) estas ento formita inter du aŭ pli da partioj por entrepreni ekonomian agadon kune. Ĝia origino estas la angla joint venture (mallonge JV).
Komuna entrepreno kontrastas kun strategia alianco, kio postulas neniun egalecan intereson de la partoprenantoj, kaj estas multe malpli rigida aranĝo. Komuna entrepreno ĝenerale temas pri la celo de la ento kaj ne speco de ento. Sekve, komuna entrepreno povas esti kompanio, limigita respondeco firmao, partneraĵo aŭ alia laŭleĝa strukturo, depende de nombro de konsideroj kiel imposto kaj delikta respondeco.
La Vera Historio de Ah Q
La Vera Historio de Ah Q estas novelo de Lu Xun (Lu Ŝin aŭ Lusin). Ĝi estis unue publikigita kiel serio inter decembro 1921 kaj februaro 1922, kaj poste publikigita en lia kolekto Krioj en 1923. Ĝi estas konsiderata majstra verko de la moderna ĉina literaturo, ĉar ĝi estas la unua verko kiu utiligis la popolan ĉinan lingvon laŭ la tradicio de la Movado de la Kvara de Majo.
La verko estis tradukita en 1930 en Esperanton, fare de Shen Min Chun.
Baspleo
Baspleo (Basple) estas planlingvo proponita de Kumouri Endriago el Usono en 2005. La aŭtoro indikas, ke li inventis la lingvon je la 11-a de aprilo, kaj ke la nomo estas kunmetaĵo el la anglaj vortoj BASic (baza) kaj simPLE (simpla).
Ĉiuj vortoj havas unu silabon, ĉar, laŭ la aŭtoro, tio faciligas la kreadon de kunmetitaj vortoj. La prononco preskribas por kelkaj vortoj tonon alsupran aŭ alsuban; ekzemple la vorto tha (= dankon) havas alsupran tonon.
Brockhaus Enzyklopädie
Brockhaus Enzyklopädie estas germanlingva enciklopedio kiu ĝis 2009 estis publikigita de Bibliographisches Institut & F. A. Brockhaus; fondinto de la praa entrepreno estis estinta Friedrich Arnold Brockhaus.La unua eldono originiĝis en la Conversations-Lexikon mit vorzüglicher Rücksicht auf die gegenwärtigen Zeiten publikigita de Löbel kaj Franke en Leipzig 1796–1808. Renomita Der Große Brockhaus en 1928 kaj Brockhaus Enzyklopädie el 1966, la 21a tridek-voluma eldono de 2010 enhavas ĉirkaŭ 300,000 artikolojn en 24,000 paĝoj, kun ĉirkaŭ 40,000 mapoj, bildoj kaj tabeloj. Ĝi estas la plej granda germanlingva presita enciklopedio en la 21a jarcento.
Baspleo
Nombroj: 1 – un; 2 – bi; 3 – pi; 4 – qe; 5 – qa; 6 – he; 7 – se; 8 – ok; 9 – na; 10 – de; 100 – ce; 1000 – mi.
Esprimoj: Saluton – hi; ĝis – by; jes – ko; ne – no; bonvole – pi; dankon – tha.
Brockhaus Enzyklopädie
En Februaro 2008 F. A. Brockhaus anoncis la ŝanĝon al reta enciklopedio kaj la interrompo de la presitaj eldonoj. La rajtoj de la varmarko Brockhaus estis aĉetitaj de Arvato, nome filio de la amaskomunikila grupo Bertelsmann. Post pli ol 200 jaroj, la distribuo de la enciklopedio Brockhaus ĉesus komplete en 2014.
Turo de Puijo
Turo de Puijo (Puijon torni) estas vidturo en Kuopio. Ĝi estis konstruita en 1963. Ĝi estas restoracio, kiu turniĝas. Tegmenta alteco de turo estas 75 m.
Gădălin
Gădălin [gədəlin] (Kötelend) estas vilaĝo en Rumanio oriente de Cluj-Napoca. En 1910 ĝi nombris 897 loĝantojn (rumanoj, hungaroj), en 1992 766 (rumanoj. Ĝia unua skriba mencio estis en 1329. Ĝis 1919 kaj inter 1919 kaj 1944 apartenis al Hungario (Kolozs vármegye). Administre ĝi apartenas al Jucu.
Homage to Catalonia
En sia verko Homage to Catalonia (Esperante Omaĝo al Katalunio) George Orwell rakontas sian partoprenon en la Hispana milito en la POUM. Skribita per la unua persono, ĝi pritemas la faktojn inter decembro 1936 kaj junio 1937.
Intrigo
La verko komenciĝas tiam, kiam Orwell alvenas en Hispanio por aniĝi en la respublikanaj armeoj. Li troviĝis en la POUM. En batalo li estis grave vundita je la gorĝo kaj devis forlasi la truparon.
14P/Wolf
14P/Wolf estas perioda kometo en nia Sunsistemo.
Max Wolf (Hejdelbergo, Germanio) malkovris la kometon la 17-an de septembro, 1884. Ĝi ankaŭ estis detektita de Ralph Copeland (Aberdeen, Skotlando) la 23-an de septembro.
Unue, la kometo havis perihelion de 2,74 AU kaj orbitan periodon de 8,84 a. Post pasi super Jupitero je 0,125 AU la 27-an de septembro, 1922, ĝiaj orbitaj elementoj ŝanĝiĝis al perihelio de 2,43 AU kaj orbita period de 8,28. La nuntempaj elementoj ŝuldiĝas al nova pasado ĉirkaŭ Jupitero la 13-an de aŭgusto, 2005. La 10-an de marto. 2041 okazon novan alproksimiĝon al Jupitero kiu igos la orbitajn elementoj similaj al tiuj dum la periodo 1925-2000.
Astronomoj kalkulis ke la kometa kerno havas grandon de 4,6 kilometroj.
Thomas Hunt Morgan
Thomas Hunt MORGAN (naskiĝis la en Lexington, Kentukio, mortis la  en Pasadena, Kalifornio) estis biologo kaj usona genetikisto. La teorioj de Gregor Mendel ĵus estis retrovitaj en 1900 kaj Morgan interesiĝis pri studado de ĝia apliko al bestoj. Tiel li komencis labori ĉe la Universitato Kolumbio en la embria evoluo de Drosophila melanogaster, ĝenerale nomata bananmuŝo, kie li interesiĝis pri la problemo de biologia heredaĵo. En 1933 li ricevis la Nobel-premion pri Medicino aŭ Fiziologio pro siaj eltrovoj pri la rolo de la kromosomoj en la heredo.
Comănești (Arad)
Comăneşti [koməneŝtj] (hungare: Kománfalva) estas vilaĝo en Rumanio nordoriente de Ineu administracie apartenanta al komunumo Hăşmaş (Arad). En 1910 ĝi havis 277 loĝantojn (rumanoj), en 1992 141. Ĝia unua skriba mencio estas en 1599. Ĝi apartenis ĝis 1919 al Hungario (Bihar vármegye).
Joia Mare
Joia Mare [ĵoja mare] (hungare: Kőkaró) estas vilaĝo en Rumanio oriente de Arad administracie apartenanta al komunumo Almaş. En 1910 ĝi havis 417 loĝantojn (rumanoj), en 1992 218. Ĝia unua skriba mencio estas en 1439. Ĝi apartenis ĝis 1919 al Hungario (Zaránd, de 1744 Arad vármegye).
Licio
La licio (Lycium) estas genro el la familio de la Solanacoj (Solanaceae) kun ĉirkaŭ 80 specioj.
Priskribo
Licio estas lignaj plantoj kun propagiloj havantaj radikojn. Ili plej ofte kreskas vertikale aŭ rampante, ili plej ofte estas arbustoj kun alteco de 0,5 ĝis 2,5 (4) m, kelkfoje kripliĝintaj aŭ 20 cm ĝis 4 aŭ 5 (10) m altaj arbetoj. Ili ofte havas dornojn kaj simplaj triĥomojn. La floroj estas aksaj kaj ofte staras ĉe kurtŝosoj en floraroj, kiuj konsistas el 2 ĝis 50 kvinnombraj, malofte kvarnombraj floroj. La petaloj estas tub- kaj funelformaj, radiarsimetriaj, iom zigomorfaj, blankaj al verdece blankaj, verdece flavaj al flave blankaj, kremblankaj, bluece blankaj, violaj aŭ violetaj; kelkfoje la vejnoj estas viole nigraj aŭ verdaj, brunaj aŭ violaj punktoj. La korono longas 3 ĝis 25 mm.
La fruktoj estas globaj aŭ ovformaj 4 ĝis 6 × 3 ĝis 4, kelkfoje pli grandaj kaj tiam 8 ĝis 10 mm longaj. La berformaj fruktoj havas ordinare (2) 4 ĝis 10 (16) aŭ (10) 16 ĝis 40 (70) semojn. Esceptoj estas la drupoj de du specioj, kiuj aperas ĉe la specio Lycium schaffneri. La fruktoj de la specioj Lycium macrodon kaj Lycium puberulum havas du kamerajn fruktojn La plej multaj argentinaj kaj ĉiliaj specioj estas polenigitaj de la tri sekvantaj insektaj ordoj: himenopteroj, dipteroj kaj lepidopteroj, nur Lycium cestroides estas polenigita de kolibroj.
Disvastigo
51 de 80 specioj hejmiĝas en Ameriko, 30 en la malnova mondo, de tiuj 17 en la suda Afriko. Ili antaŭ ĉio kreskas en la ekstertropikaj regionoj, kie ili kreskas en la regionoj de 0 ĝis 4000 metroj. Ili ofte kreskas sur grundoj kun alta salkvanto.
Sistematiko
La genro havas ĉirkaŭ 83 speciojn.
Literaturo
Armando T. Hunziker: The Genera of Solanaceae, A.R.G. Gantner Verlag K.G., Ruggell, Liechtenstein 2001, ISBN 3-904144-77-4.
Friolzheim
Friolzheim estas komunumo en Germanio. Ĝi troviĝas en la distrikto Enz, en la Regiono Norda Nigra Arbaro kaj en la distriktaro Karlsruhe de la federacia lando Baden-Virtembergo. Fine de la komunumo havis  loĝantojn.
Turkistana provinco
Ekonomio
Sola nacia liveranto de akvolevadiloj, maŝinoj por bestobredejoj kaj paŝtejoj, kaj ankaŭ nenormita ekipo por naftogazeligada kaj uranoeligada industrioj estas la firmao AS "Sud-Kazaĥstana Maŝinkonstrua Uzino".
Boz (Brănișca)
Boz (hungare: Bóz) estas vilaĝo en Rumanio nordokcidente de Deva. En 1910 ĝi havis 814 loĝantojn (rumanoj); en 1992 535. Ĝia unua skriba mencio estas el 1453. Ĝis 1919 ĝi apartenis al Hungario (Hunyad vármegye). Administre ĝi apartenas al Brănișca.
Bossendorf
(jen france, origine germane kaj alemane, prononco ) estas komunumo de Francio. Ĝi situas en la departemento Bas-Rhin, en la historia kultura regiono regiono Alzaco kaj la nuna administra regiono Grand Est ("Granda Oriento"). Fine de en la komunumo vivis.
Vladimir Vardunas
Vladimir Arkadjeviĉ Vardunas (Владимир Аркадьевич Вардунас; naskiĝis la, mortis la ) estis rusia kino-scenaristo.
Gloso
La termino Gloso povas signifi la jenajn:
Vladimir Vardunas
Biografio
Vladimir naskiĝis la en Leningrado en familio de militisto. Lia parto Arkadij Petroviĉ estis militjuristo, patrino Svetlana Grigorjevna estis infana dentokuracistino. Lia avo Pjotr Osipoviĉ Vardunas estis verkisto kaj kuracisto-homeopato; de sia avo Vladimir ricevis sian familinomon Vardunas, kiu en la litova lingvo signifas "konata", "fama".
En 1979 li studfinis Leningradan instituton pri kulturo, poste militservis en Sovetia Armeo. En 1983 li studfinis kursojn de scenaristoj en Leningrado.
Vladimir Vardunas estas aŭtoro de pli ol 100 scenaroj por kino, estas laŭreato de gravaj premioj.
Li mortis pro apopleksio en Sankt-Peterburgo en 2010 estante 53-jara kaj estis entombigita en Komarovo.
(18621) 1998 DD12
(18621) 1998 DD12 estas asteroido de la asteroida zono malkovrita la en la kadro de la projekto Spacewatch, elde la Nacia Observatorio de Kitt Peak, proksime de Tucson (Arizono, Usono).
Whigfield
Whigfield (naskiĝinta la 11-an de aprilo 1970) estas dana kantistino. Propranome ŝi estas Sannie Carlson. En la jaroj 1993 - 2004 ŝi kantis ĉe itala muzika firmao Energy Productions. Ŝia plej fama furorkanto estis komponaĵo Saturday night, kio estis samtempe ŝia unua kanto. Ŝiaj pluaj furorkantoj estis Another day, Think of you, Sexy eyes ka. Antaŭ kariero de kantistino ŝi dediĉis sin al prezentiĝado. Nun ŝi estas tekstistino ĉe Energy Productions, kie laboras ankaŭ Annerley Gordon (Ann Lee) kaj In-grid.
Hatteras (Norda Karolino)
Hatteras estas komunumo de la Kantono Dare, Norda Karolino, Usono, ĉe la bordo Outer Banks de la insulo Hatteras. La aŭtoŝoseo North Carolina Highway 12 pasas tra la komunumo ligante ĝin al Frisco kaj Ocracoke (danke al pramo en Hatteras). Ĝi estas sude de la fama Kabo Hatteras kaj de ties lumturo en Buxton. La insuleto kiun uzas la pramo estas Insuleto Hatteras.
Allogo kaj distro
Hatteras estas bone konata kiel fiŝkaptista kaj feria loko. Tiu komunumo proponas al vizitantoj ampleksajn oportunojn por distrado, ĝuo de naturo kaj pejzaĝoj, kaj trankvila malstresiĝo ĉefe ĉe siaj belaj strandoj.
Fulma angla
Fulma angla (Blitz English) estas planlingvo proponita de slovaka Mark Hucko en 1982. Ĝi estas bazita sur Baza Angla, uzas la saman vortprovizon, kaj, laŭ la aŭtoro, oni povas lerni ĝin en du semajnojn. La projekto estis provita en lernejoj de Svisio. Eble la malsameco inter tiu projekto kaj Baza Angla estas nur detala. La aŭtoro ankaŭ kreis Slovion.
26301 Hellawillis
26301 Hellawillis estas asteroido de la ĉefa asteroida zono malkovrita la de la teamo de la astronomia kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Hella Willis, mentorino de unu finalist(in)o de la Intel Science Talent Search de 2010, scienca konkurso por lernantoj en lasta jaro de mezlernejo. Ŝi instruas ĉe la Sheboygan North High School de Sheboygan (Viskonsino).
Provinco Almato
La regiono aŭ provinco Almato (Алматы облысы) estas unu el dek kvar precipaj administraj teritorioj, je kiuj dividiĝas la ŝtato Kazaĥio. La provinco en februaro 2013 havis preskaŭ du milionojn da loĝantoj kaj etendiĝas sur kvadrataj kilometroj. Ĝia ĉefurbo estas Taldikorgano, kun ĉ. loĝantoj.
La provinco Almato ĉirkaŭas la urbon Almato. Ĝi limas kun Kirgizio kaj Ŝinĝango en Ĉinio. Ĝi ankaŭ limas kun la kazaĥaj provincoj Ĵambilo, Karagando kaj Orienta Kazaĥio.
La lago Balkaŝo situas nordokcidente. La montaro Trans-Ili Alatau, branĉo de Tianŝano, etendiĝas laŭlonge de la landlimo kun Kirgizio.